Takceras

Takceras (, ) – kaimas Kinijos Liaudies Respublikoje, rytų Činghajuje, Haidongo prefektūroje, Pingano rajone. Takceras stovi virš raudono smiltainio skardžio, prie kelio iš provincijos centro Siningo į Labrango vienuolyną. Takcere gyvena kinai hujai ir haniai bei tibetiečiai.

 Istorija 
Už 7 km nuo Takcero, kalno atbrailoje stovėjo IV Karmapos įkurtas Šadzong Ritro vienuolynas (XIV a.). Jis sunaikintas per kultūrinę revoliuciją.

Takceras XVII a. buvo gyvenamas tibetiečių ir hujų, religiškai susietas su Kumbumo vienuolynu (už 27 km) – svarbiu tibetietiško budizmo centru. 1710 m. Mandžu dinastija šį kaimą kartu su visu Amdo kraštu įtraukė į Kinijos valdomą Činghajų. XIX a. pab. Takcerą nuniokojo Mandžu pajėgos – gyventojai buvo priversti kaimą palikti ir slėptis olose.Thondup, Gyalo; Thurston, Anne F. (2016). The noodle maker of Kalimpong: the untold story of the struggle for Tibet. London: Ebury Publishing.


XX a. 4-ajame dešimtmetyje kraštą valdė hujų gaujos (Ma klika). 1935 m. iš 17 ūkių, 15 buvo tibetiečių. Tuo metu Takceras daugiausia buvo kaimyninio, didesnio Blangcos kaimo ganykla.Thubten Jigme Norbu, Heinrich Harrer, Tibet is my country, London: Wisdom Publications, 1986 Amžiaus antroje pusėje gyventojų skaičius ėmė augti.

1935 m. Takcere gimė XIV Dalai Lama Tendzinas Gjaco, o 1922 m. – jo brolis Thubtenas Džigmė Norbu (lama Takcero Rinpočė).

 Šaltiniai 

Kategorija:Kinijos gyvenvietės
Kategorija:Činghajus